| *Phasianus*FaisánsRango fósil: mioceno-actualidade (5,4-0 Ma) |
| --- |
| Macho de faisán común (*Phasianus colchicus*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Subclase: | Neornithes |
| Infraclase: | Neognathae |
| Superorde: | Galloanserae |
| Orde: | Galliformes |
| Superfamilia: | Phasianoidea |
| Familia: | Phasianidae |
| Subfamilia: | Phasianinae |
| Xénero: | ***Phasianus***Linnaeus, 1758 |

 |
| Especie tipo |
| *Phasianus colchicus*Linnaeus, 1758 |
| Especies |
| * *Phasianus colchicus*
* *Phasianus versicolor*
 |

***Phasianus*** é un xénero de aves da orde dos galiformes, que é o *tipo* da superfamilia dos fasianoideos (*Phasianoidea*), da familia dos fasiánidos (*Phasianidae*) e da subfamilia dos fasianinos (*Phasianinae*).

Taxonomía
---------

### Descrición

O xénero foi descrito en 1758 por Linneo na 10ª edición do seu *Systema Naturae*.

### Etimoloxía

O nome *Phasianus* tirouno Linneo do latín *phasiānus, -i* (nome masculino e feminino), 'faisán'. Este nome deriva do grego Φασιανός *phasianós*, "faisán" ou, máis precisamente, "ave do *Phásis*" (Φάσις), río da Cólquida (antigo reino situado na actual Xeorxia), que desemboca no mar Negro, de onde procedía o animal que el describiu para o xénero, *Phasianus colchicus*, o "faisán da Cólquida".

### Especies e subespecies

Na actualidade a práctica totalidade dos autores recoñecen no xénero dúas especies:

* *Phasianus colchicus* Linnaeus, 1758 - o faisán común
* *Phasianus versicolor* Vieillot, 1825 - o faisán verde


| Imaxe | Nome científico | Nome vulgar | Distribución |
| --- | --- | --- | --- |
|  | *Phasianus colchicus* Linnaeus, 1758 | faisán común | Asia |
|  | *Phasianus versicolor* Vieillot, 1825 | faisán verde | Xapón |
|

Do faisán común (*P. colchicus*) recoñécense até 30 subespecies, que forman cinco ou seis grupos distintos; un deles só se encontra na illa de Taiwán, na costa sur da China continental, e o resto no Continente asiático, chegando polo oeste até o Cáucaso. Algunhas subespecies introducíronse en Europa, América do Norte e outros lugares, onde se hibridaron e se aclimataron ben.

O faisán verde (*P. versicolor*) é unha especie endémica do Xapón que, segundo suxire o rexistro fósil, se separou hai uns 2,0-1,8 millónes de anos de *P. colchicus*.

Rexistro fósil
--------------

Encontráronse restos fósiles dun *Phasianus* en rochas do mioceno tardío na China. Polo tanto, como moitos outros xéneros de fasiánidos, esta liñaxe remóntase a máis de 5 millóns de anos.[]

Notas
-----

1. 1 2  *Phasianus* Linnaeus, 1758 no ITIS.
2. ↑  pheasant no *Online Etymology Dictionary*.
3. ↑  Lixun Zhang, Bei An,Niclas Backstrom, Naifa Liu (2013). "Phylogeography-Based Delimitation of Subspecies Boundaries in the Common Pheasant (Phasianus colchicus)". *Biochem Genet*.

Véxase tamén
------------

### Bibliografía

* del Hoyo, J.; Elliot, A. & Sargatal, J. (1994): "New World Vultures to Guineafowl". En *Handbook of the Birds of the World. 2*. Barcelona: Lynx Edicions. ISBN 84-8733-415-6.

### Outros artigos

* Galiformes
* Fasianoideos
* Fasiánidos
* Fasianinos

### Ligazóns externas

* *Phasianus* na ADW.
* *Phasianus* Linnaeus 1758 na EOL.

|  |  |
| --- | --- |
| Control de autoridades | 
* Wd: Q737426
* MAG: 2780518958

 |

|  |  |
| --- | --- |
| Identificadores taxonómicos | 
* ADW: Phasianus
* Dyntaxa: 1001471
* EPPO: 1PHSNG
* FE: 96446
* FE-New: ID
* Fossilworks: 191580
* GBIF: 2473738
* iNaturalist: 980
* ITIS: 175904
* NBN: NHMSYS0000530558
* NCBI: 9053
* Plazi: ID
* Soortenregister: 139508
* WoRMS: 1461948
* ZooBank: ID

 |